 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 769**

(protokols Nr. 26, 32. p.)

**Par grozījumiem Madonas novada pašvaldības iestādes “Madonas novada Centrālā administrācija” nolikumā**

Madonas novada pašvaldības iestāde “Madonas novada Centrālā administrācija” (turpmāk – Centrālā administrācija) darbojas saskaņā ar 2021.gada 20. jūlijā domes sēdē apstiprinātu nolikumu.

Nolikumā ir noteiktas Centrālās administrācijas struktūrvienības – nodaļas.

Lai nodrošinātu efektīvāku pašvaldības transporta pārvaldību un loģistiku, ir priekšlikums izveidot Transporta un loģistikas nodaļu. Uz lēmuma pieņemšanas dienu daļu transporta vienību skaitu un attiecīgi noteiktu amata vienību skaitu pārvalda Madonas novada Madonas apvienības pārvalde, daļu – Centrālās administrācijas autoparka pārvaldnieks. Lai pārvaldība būtu vienota un tās procesus padarītu vienkāršākus un saprotamākus, ir izveidojama Transporta un loģistikas nodaļa, līdzšinējo autoparka pārvaldnieka amata vienību grozot uz Transporta un loģistikas nodaļas vadītāju, kā arī 5 amata vienības – 3 mikroautobusu šoferi un 2 autobusu šoferi pārceļot no Madonas apvienības pārvaldes uz Centrālo administrāciju.

Tāpat Centrālās administrācijas nolikumā jāgroza tā izdošanas tiesiskais pamatojums un atsauce uz likumu “Par pašvaldībām”, ņemot vērā to, ka ir stājies spēkā “Pašvaldību likums”, kā arī jāprecizē nolikums, ņemot vērā to, ka neapstāv amata vienība “pašvaldības izpilddirektora vietnieks”, kā arī Izglītības nodaļa ir pārdēvēta par Izglītības pārvaldi.

Noklausījusies sniegto informāciju, pamatojoties uz Pašvaldību likuma 10. panta pirmās daļas 8. punktu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS – 1** (Vita Robalte), Madonas novada pašvaldības dome **NOLEMJ**:

1. Izdarīt Madonas novada pašvaldības iestādes “Madonas novada Centrālā administrācija” nolikumā (apstiprināts ar 2021. gada 20. jūlija domes lēmumu Nr. 55) šādus grozījumus:
   1. grozīt nolikuma izdošanas pamatojumu no “Izdots saskaņā ar likuma “Par pašvaldībām” 21. panta pirmās daļas 8.punktu un Valsts pārvaldes iekārtas likuma 28. pantu” uz “Izdots saskaņā ar Pašvaldību likuma 10. panta pirmās daļas 8. punktu”;
   2. grozīt nolikuma tekstā vārdus likums “Par pašvaldībām” attiecīgajā locījumā uz “Pašvaldību likums” attiecīgajā locījumā;
   3. svītrot nolikuma 2. punktā vārdus “izpilddirektora vietnieka”;
   4. grozīt nolikuma 12. punktu, izsakot to šādā redakcijā:

“12. Pašvaldības izpilddirektora atvaļinājuma vai viņa ilgstošas prombūtnes laikā Centrālās administrācijas darbu vada un organizē ar domes priekšsēdētāja rīkojumu noteikts darbinieks”;

* 1. grozīt nolikuma 14.5. punktu, izsakot to šādā redakcijā:

“ 14.5. Izglītības pārvalde”.

* 1. Papildināt nolikumu ar 14.12.punktu:

“14.12. Transporta un loģistikas nodaļa”.

1. Uzdot Juridiskajai un personāla nodaļai sagatavot Madonas novada pašvaldības iestādes “Madonas novada Centrālā administrācija” nolikuma konsolidēto versiju.
2. Lēmums stājas spēkā 01.01.2025.

Domes priekšsēdētājs A. Lungevičs

*Zāle 26486811*